CELEX: 62011CA0149
Language: ro
Date: 2012-12-19 00:00:00
Title: Cauza C-149/11: Hotărârea Curții (Camera a doua) din 19 decembrie 2012 (cerere de decizie preliminară formulată de Gerechtshof te 's-Gravenhage — Țările de Jos) — Leno Merken BV/Hagelkruis Beheer BV [Marcă comunitară — Regulamentul (CE) nr. 207/2009 — Articolul 15 alineatul (1) — Noțiunea „utilizare serioasă a mărcii” — Întindere teritorială a utilizării — Utilizarea mărcii comunitare pe teritoriul unui singur stat membru — Caracter suficient]

16.2.2013   
            
            
               RO
            
            
               Jurnalul Oficial al Uniunii Europene
            
            
               C 46/3
            
         Hotărârea Curții (Camera a doua) din 19 decembrie 2012 (cerere de decizie preliminară formulată de Gerechtshof te 's-Gravenhage — Țările de Jos) — Leno Merken BV/Hagelkruis Beheer BV
   (Cauza C-149/11) (1)
   
   (Marcă comunitară - Regulamentul (CE) nr. 207/2009 - Articolul 15 alineatul (1) - Noțiunea „utilizare serioasă a mărcii” - Întindere teritorială a utilizării - Utilizarea mărcii comunitare pe teritoriul unui singur stat membru - Caracter suficient)
   2013/C 46/05
   Limba de procedură: olandeza
   
      Instanța de trimitere
   
   Gerechtshof te ’s-Gravenhage
   
      Părțile din procedura principală
   
   
      Reclamantă: Leno Merken BV
   
      Pârâtă: Hagelkruis Beheer BV
   
      Obiectul
   
   Cerere de decizie preliminară — Gerechtshof te ’s-Gravenhage — Interpretarea articolului 15 alineatul (1) din Regulamentul (CE) nr. 207/2009 al Consiliului din 26 februarie 2009 privind marca comunitară (JO L 78, p. 1) — Utilizarea mărcii — Utilizare serioasă — Noțiune — Utilizarea mărcii comunitare pe teritoriul unui singur stat membru — Utilizare considerată serioasă de acesta din urmă în ipoteza unei mărci naționale identice
   
      Dispozitivul
   
   Articolul 15 alineatul (1) din Regulamentul (CE) nr. 207/2009 al Consiliului din 26 februarie 2009 privind marca comunitară trebuie interpretat în sensul că pentru a aprecia cerința „utilizării serioase în Comunitate” a unei mărci, potrivit acestei dispoziții, trebuie să se facă abstracție de frontierele teritoriului statelor membre.
   O marcă comunitară face obiectul unei „utilizări serioase” în sensul articolului 15 alineatul (1) din Regulamentul nr. 207/2009 atunci când este utilizată în conformitate cu funcția sa esențială și pentru a crea sau a menține cote de piață în Comunitatea Europeană pentru produsele sau serviciile desemnate de marca respectivă. Revine instanței de trimitere să aprecieze dacă aceste condiții sunt îndeplinite în cauza principală, ținând seama de ansamblul faptelor și împrejurărilor pertinente, cum ar fi în special caracteristicile pieței în cauză, natura produselor sau a serviciilor protejate de marcă, întinderea teritorială și cantitativă a utilizării, precum și frecvența și regularitatea acesteia din urmă.
   
      (1)  JO C 179, 18.6.2011.